KURZUS: Műszaki ábrázolás 1

MODUL: I. modul: Szabványok. Térelemek ábrázolása. Vetület keletkezése

2. lecke: A műszaki rajzokra vonatkozó általános tudnivalók

|  | Követelmények: A lecke tananyagának elsajátítása akkor tekinthető sikeresnek, ha Ön képes lesz
| több adat közül kiválasztani az A0 rajzlap méreteit, listából kiválasztani az A1, A2 stb. rajzlapok származtatásának módját, ábra alapján megnevezni az egyes vonalfajtákat és a hozzájuk tartozó vonalvastagságot, ezeket rajzi feladatokban alkalmazni, adott vastagságú vonalakból összeállítani egy vonalcsoportot és ezeket rajzi feladatokban alkalmazni, ábrák alapján eldönteni, hogy a vonalak rajzolása megfelel-e a szabályoknak, és ezeket rajzi feladatokban megfelelően alkalmazni.
| Kulcsszavak: rajzlap, rajzlapok mérete, rajzlapok elnevezése, Vonalfajta, vonalvastagság, térelem, pont, egyenes, szakasz, sík, vetület.
| 1. Rajzlapméretek
| A rajzok készítéséhez fehér színű műszaki rajzlapot (esetleg pauszpapírt) használunk. A rajzlapok méretének meghatározásakor két feltételből indultak ki:
| A kiinduló rajzlap területe 1 m2 legyen. A rajzlap kiinduló alakja olyan téglalap legyen, amelynek hosszabbik oldalát felezve, a másik oldal méretét megtartva kapjuk a kisebb rajzlapot. A keletkező kisebb téglalap oldalainak aránya így megegyezik az eredeti téglalap oldalainak arányával.
| A két feltétel alapján a kiinduló rajzlapméret 1189×841 mm. Ennek szabványos jelölése A0.
Az A0 rajzlap méretei
1. ábra
| Az ennél kisebb rajzlapokat úgy kapjuk, hogy mindig a hosszabbik oldalt felezzük. Ezek alapján a többi rajzlapméret az alábbiak szerint alakul:
Nagyságjel | Méretek [mm]
A0 | 1189 × 841
A1 | 594 × 841
A2 | 420 × 594
A3 | 297 × 420
A4 | 210 × 297
| Ahogy az a fenti táblázatból látható, az egyes oldalak felezésekor, amennyiben nem egész szám adódik, lefelé kerekítünk.
| Az egyes rajzlapok méretét a következő ábra szemlélteti:
2. ábra
| 2. A műszaki rajz vonalai
| A műszaki rajzokon az alkalmazott vonalak típusa és vastagsága egyaránt jelentéssel bír.
| 2.1. Vonalvastagságok
| A vonalak vastagságukat tekintve lehetnek vékony és vastag vonalak. A szabvány előírásai szerint a vékony:vastag = 1:2 vastagsági arányt kell betartani a rajzokon. Azaz, a vastag vonal vastagsága a vékony vonalénak kétszerese. Ezek alapján a vonalakat úgynevezett vonalcsoportokba soroljuk. A táblázat oszlopai felelnek meg egy vonalcsoportnak.
| A vonalcsoportok elemeinek vastagsága milliméterben
Vékony vonal | 0,25 | 0,35 | 0,5
Vastag vonal | 0,5 | 0,7 | 1
| Egy rajzon csak a táblázat egy-egy oszlopának megfelelő vonalvastagságokat, azaz egy vonalcsoport elemeit szabad alkalmazni.
| 2.2. Vonalfajták
| Az alábbi ábra a műszaki rajzokon alkalmazott vonalfajtákat mutatja be.
Vonalfatják
3. ábra
| A pontvonal és a kétpont-vonal rajzolásakor a pontok rövid, 1...2 mm hosszú vonalszakasszal helyettesíthetők. Amelyik vonalfajtánál nincs utalás a vastagságra, azt vékony vonallal kell rajzolni.
| 2.3. A vonalak rajzolásakor betartandó szabályok
| a vonalak elemei és az elemek közötti hézagok egy vonalon belül azonos nagyságúak a vonalak vonalszakasszal kezdődnek, végződnek, metsződnek (Ez utóbbira mutat példát az alábbi ábra:)
Az ábrán piros körök mutatják a szabálynak megfelelő rajzolási módot. |
A vonalak metsződése, végződése
4. ábra
| a vonalak egymással csak vonalszakasz mentén érintkezhetnek (Ezt mutatja be az 5. ábra.)
Vonalak érintkezése
5. ábra
| a közeli, egymással párhuzamos szaggatott és pontvonalakat egymáshoz képest elcsúsztatva kell rajzolni, ahogy ez a 6. ábrán látható:
Párhuzamos vonalak rajzolása
6. ábra

|  | Önellenőrzés
| 1. Válassza ki a listából az A0 rajzlap méreteit!
| 1141 × 849
| 1189 × 841
| 1198 × 814
| 1149 × 841
| 2. Válassza ki az alábbi listából, hogy a kiinduló rajzlapból milyen módon származtatjuk a kisebb rajzlapot!
| A hosszabbik oldalt felezzük, a rövidebbet duplázzuk.
| A hosszabbik oldalt felezzük, a rövidebb változatlan marad.
| A rövidebbik oldalt felezzük.
| 3. feladat
Kattintson ez egér bal gombjával a mozgatandó elemre, és a lista jobb oldalán látható nyilakkal mozgassa a kívánt helyre! | Rendezze az alábbi vonalfajta-neveket a fenti képnek megfelelő sorrendbe!
1. 2. 3. 4. 5. |  |
| 4. Válassza ki az alábbi listából azokat az elemeket, amelyek egy vonalcsoporthoz tartozó vonalvastagságokat tartalmaznak!
| 0,25; 0,35;
| 0,25; 0,5;
| 0,35; 0,5;
| 0,35; 0,7;
| 0,5; 1;
| 0,5; 1,4;
| Az eddigi tananyag elmélyítésére készítse el az 1-7. munkalapok feladatait!
| Ezek a feladatok alkalmasak arra is, hogy Ön képben legyen a korábbi tanulmányai során megszerzett tudását illetően.
| Ha nehézsége támad valamely feladat megértésében vagy megoldásában, feltétlenül ismételje át a korábban tanultakat, mert ezen ismeretek hiánya gondot fog okozni a későbbi anyagrészek feldolgozásában és alkalmazásában!