KURZUS: Műszaki ábrázolás 1

MODUL: V. modul: Metszeti ábrázolás

17. lecke: Szelvények (keresztmetszetek)

|  | Követelmények: A lecke tananyagának elsajátítása akkor tekinthető sikeresnek, ha Ön képes lesz
| test térhatású ábrája alapján több szelvény közül a kiválasztani a térhatású ábrához tartozó szelvényt, szelvényekhez hozzárendelni az azokhoz tartozó térhatású ábrát adott testek térhatású ábrája alapján elkészíteni a szükséges keresztmetszeti képeket, ill. szelvényeket.
| Kulcsszavak: Keresztmetszeti vetület, szelvény, vetületen kívüli szelvény, vetületen belül elhelyezett szelvény.
| A metszeti ábrázolás során sok esetben egyszerűsítést jelent, ha a tárgynak csak a metszősíkba eső felületét rajzoljuk meg, a metszősík mögötti részt pedig elhagyjuk. Minden esetben, ha a tárgy ábrázolása egyértelmű, önálló képként csak a keresztmetszetet -más néven szelvényt- is megrajzolhatjuk.
| 1. Szelvény rajzolása
| Az alábbi lapozós könyv a szelvénykészítés folyamatát mutatja be.
A szelvényt 90 fokkal jobbra elforgatva, tehát úgy rajzoljuk meg, mintha az elölnézethez képest jobbról néznénk a metszett felületre. (4/4 ábra.) Figyelje meg, hogy a metszősíkot a szelvény esetén nem jelöltük, a szelvény meghosszabbított tengelyvonala utal a metszés helyére. |
1. lapozós könyv. Szelvény keletkezése
Az ábrázolandó tárgy | 1/4
| Az 1. ábra a tárgy metszettel történő ábrázolását mutatja be. Figyelje meg, hogy a fenti szelvény kevesebb rajzi munkával, áttekinthetőbben mutatja be ugyanazt a tartalmat.
A tárgy ábrázolása metszettel
1. ábra
| Ha a szelvény a metszősík mögötti részek elhagyása miatt több darabra "esne szét", akkor az egyes részeket a metszősík mögötti élek vonalával össze kell kötni.
A különálló részekből álló metszésfelület esetén a metszősík mögötti élek közül csak azokat rajzoljuk be, amelyek összekapcsolják a két részt. A többi, metszősík mögött látható élt nem rajzoljuk meg. (4/4 ábra.) Ahogy a 4/4 ábrán láthatja, ebben az esetben is a szelvény meghosszabbított függőleges tengelyvonala utal a metszés helyére. |
2. lapozós könyv. A metszősík mögötti élek jelölése.
Az ábrázolandó tárgy | 1/4
| 2. Szelvények elhelyezése
| A szelvény rajza elhelyezhető a vetületi képen kívül - erre láthatott példát az 1. és 2. lapozós könyvben -, és a vetületi képen belül.
| A vetületen kívül elhelyezett szelvény körvonalát vastag folytonos vonallal rajzoljuk. Ha a szelvényt a metszés helye közelében rajzoljuk meg, akkor a nézethez pontvonallal kapcsolódik. Ha más helyre kerül, vagy több szelvényt is rajzolunk, akkor a metszősíkok helyét és a szelvényeket azonosítani kell. Nézzünk példát az utóbbi esetre!
Szelvénnyel ábrázoljuk a tengely jobb oldali és bal oldali részén kialakított lelapolásokat és a középső, reteszhornyos részt. |
Az ábrázolandó tárgy
2. ábra
| Az alábbi nagyítós képen tekintheti meg a tárgy nézeti képét és a szelvényeket.
Mind a metszősíkok nyomvonalát, mind a szelvényeket azonosító betűkkel láttuk el. |
Szelvények elhelyezése a nézeti képen kívül
1. nagyítós kép
| A nézeti képen belül elhelyezett szelvény körvonalát vékony vonallal rajzoljuk.
A szelvényt a nézeti képen a metszősík nyomvonalának közelében kell elhelyezni. |
A nézeti képen belül elhelyezett szelvény
3. ábra

|  | Önálló rajzolási feladat
| Az alábbi nagyítós képen egy tengelyt lát. A tengely bal oldali végén egy átmenő furat, középső részein egy-egy horony, a jobb oldali végén lelapolás található. Ábrázolja a tengelyt nézetben (a nézeti irányt a kép bal alsó sarka felől értelmezze), majd rajzoljon szelvényeket a furatos, a hornyos és a lelapolt részekről! A tengely felső részén látható hornyot rajzolja meg kitöréses metszettel! A furatról és a hornyokról készült szelvényeket helyezze el a metszési hely közelében, ahhoz pontvonallal kapcsolva. A lelapolt rész szelvényét helyezze el a metszés helyétől távolabb, és azonosítsa betűjellel!
Rajzolási feladat
A nagyított ábrán egy lehetséges megoldás szerepel, az egyes szelvények elhelyezése másképp is megoldható. |
Megoldás
| Ehhez az anyagrészhez gyakorló feladatokat talál a Műszaki ábrázolás jegyzetben is: 12-14. feladatlapok a jegyzet végén.
| Javasoljuk, hogy ezekből a feladatokból minél többet próbáljon elkészíteni!
| Ha nehézsége támad a megoldással, jelezze tutorának.
| Önellenőrző kérdések
| 1. Határozza meg, hogy a képen látható három szelvény közül melyik tartozik a térhatású ábrához, majd jelölje be a megoldást a kép alatti teszten!
| Jelölje meg, hogy a fenti kép térhatású ábrájához hányas számú szelvény tartozik!
| 1.
| 2.
| 3.
| 2. Határozza meg, hogy a képen látható szelvényhez melyik térhatású ábra tartozik, majd jelölje be a megoldást a kép alatti teszten!
| Jelölje meg, hogy a fenti képen látható szelvényhez hányas számú térhatású ábra tartozik!
| 1.
| 2.
| 3.