KURZUS: Műszaki ábrázolás 1

MODUL: V. modul: Metszeti ábrázolás

15. lecke: Metszet keletkezése

|  | Követelmények: A lecke tananyagának elsajátítása akkor tekinthető sikeresnek, ha Ön képes lesz
| térhatású ábra alapján több vetület közül a kiválasztani a hozzá tartozó metszeti vetületet, metszeti vetületekhez hozzárendelni azok térhatású ábráját, elkészíteni térhatású tárgyak különböző metszeteit.
| Kulcsszavak: Metszet, metszeti vetület, metszősík, metszett felület, nyomvonal.
| Ha egy üreges tárgyat a vetületei ábrázolás eddig tanult szabályai szerint ábrázolunk, akkor a tárgy belső részleteit (furatok, hornyok stb.) vékony szaggatott vonalakkal rajzoljuk. A belső részletek ebben az esetben nem látható élekként jelennek meg. Az alábbi lapozós könyv erre mutat példát.
A tárgyról csak két vetületet készítünk, mert az egyértelmű megadáshoz ennyi is elegendő. |
1. lapozós könyv. Üreges tárgy ábrázolása nézeti vetületekkel
Az ábrázolandó tárgy | 1/4
| A szaggatott vonalak sok esetben megnehezítik a rajz értelmezését, ezért több belső részlettel rendelkező tárgy esetén nem célszerű a nézeti vetület alkalmazása. A tárgyak belső részleteinek szemléletes bemutatására a metszeti ábrázolás szolgál.
| 1. A metszeti ábrázolás elve
| A metszeti ábrázolás lényege az, hogy az üreges tárgyat egy képzeletbeli síkkal (vagy síkokkal) elvágjuk, a metszősík(ok) és a szemünk közé eső részt eldobjuk, majd a megmaradó részt ábrázoljuk a vetületi ábrázolás szabályai szerint. Ezt a folyamatot szemlélteti az alábbi lapozós könyv.
A metszeti vetületet a 10/6-10/7 képen láthatja. A 10/6 képen csak a kontúrvonalakat tüntettük fel. A végleges metszeti vetület a 10/7 képen látható. Ahol a metszősík a tárgy anyagát metszette, ott a metszeti vetületen vonalkázást alkalmazunk. |
2. lapozós könyv. Metszet keletkezése
Az ábrázolandó tárgy | 1/10
| Az alábbi videó a metszet keletkezését mutatja be.
videó | 562 kByte
| Ezzel a vetület fogalma kibővül, vagyis a vetületet nézeti és/vagy metszeti vetületként értelmezhetjük.
| Szeretnénk felhívni a figyelmet a furatok metszeti jelölésének egy jellemző vonására. Ahol a furat átmérője változik, ott látható él keletkezik, amit a metszeti vetületen jelölni kell. (1. ábra.)
Furatok jelölése metszeti vetületen
1. ábra
| A metszeti képen a metszett felületet vonalkázással jelöljük. A vonalkázás folytonos vékony vonallal készül, a metszet körvonalaihoz, vagy szimmetriavonalaihoz viszonyított 45o-os szögben.(2. ábra)
A vonalkázás jellemző megoldásai
2. ábra
| Ugyanazon alkatrész metszett felületeit azonos vonalkázással kell jelölni. (Erre láthatott példát a 2. lapozós könyv metszeti vetületén.) A csatlakozó alkatrészek vonalkázása különböző irányú. Ezt két azonos alakú és méretű, egymásra helyezett munkadarab példáján keresztül mutatjuk be:
3. lapozós könyv. Csatlakozó metszett alkatrészek vonalkázása
Az ábrázolandó alkatrészek | 1/7
| Ha kettőnél több csatlakozó alkatrészt ábrázolunk metszettel, akkor az egyes darabokat különböző sűrűségű vonalkázással kell elkülöníteni egymástól. (3. ábra)
Több csatlakozó alkatrész jelölése vonalkázással.
3. ábra
| Ha a keresztmetszetek nagyon vékonyak, és vonalkázásuk nem lehetséges, akkor a vonalkázás helyett ezeket be lehet feketíteni. Ebben az esetben az egyes keresztmetszetek között (legalább 0.7 mm) hézagot kell hagyni. (4. ábra)
A kép felső részén az egyes keresztmetszetek térhatású ábráit, az alsó részén a metszeti jelölésüket láthatja. |
Vékony keresztmetszetek jelölése.
4. ábra
| Nagy felületeket elegendő csak a metszet körvonalai mentén vonalkázni. (5. ábra.)
Nagy felületek vonalkázása.
5. ábra
| Az eddigi ábrákon alkalmazott vonalkázás az anyagfajtától független jelölése a metszeteknek. Az egyes anyagfajtákat a metszeti jelöléssel is megkülönböztethetjük egymástól. A leggyakrabban előforduló jelöléseket az alábbi nagyítós kép tartalmazza.
Anyagok jelölése
| 2. Metszetek jelölése
| A metszősík és a képsík metszésvonalát nyomvonalnak nevezzük. (4. ábra)
A metszősík a K1 és K3 képsíkokat metszi. A képen csak a K1 képsíkkal alkotott metszésvonalát (azaz a nyomvonalát) jelöltük (vastag piros vonallal), mivel a K3 képsíkot a vetületkészítésnél nem használtuk. |
Metszősík nyomvonala
6. ábra
| A metszeti kép csak akkor egyértelmű, ha pontosan látjuk, hogy hol metszettük el a tárgyat. Ezt a metszősík nyomvonala mutatja.
| Nem kell jelölni a nyomvonalat, ha a metszősík helyzete egyértelmű, azaz
A 2. lapozós könyvben bemutatott tárgyat középen kettévágva egy metszetet készítettünk, az elölnézeti metszeti vetület alá került a felülnézeti kép. Ezért nem kellett jelölni a nyomvonalat. | a metszősík a tárgy szimmetriasíkjával egybeesik, a tárgyról csak egyetlen metszetet készítünk, és a metszeti képet a vetületrendnek megfelelően helyezzük el.
| Ha a metszősík helyzete nem egyértelmű (azaz nem a szimmetriasíkba esik), vagy több metszősík van, akkor a nyomvonalat jelölni kell. Először nézzünk példát olyan metszetre, ahol egy metszősík van, és az nem a tárgy szimmetriasíkjába esik.
A nyomvonal jelölésekor a vetítési irányt is jelölni kell. A 7/7 ábrán láthatja ennek a jelölési módját, a metszősík nyomvonalához csatlakozó nyilat. |
4. lapozós könyv. Metszősík nyomvonalának jelölése
Az ábrázolandó alkatrész | 1/7
| Következő példánkban két metszősíkkal metsszük el az alkatrészt.
Mivel itt több metszősík van, nem elegendő csak a nyomvonalak és a vetítési irány jelölése, az egyes metszősíkokat betűkkel is azonosítani kell. Azonosító jelként az abc nagy betűit használjuk. (10/10. kép) A 10/4 képen látható, hogy a tárgynak a metszősík mögötti részén még van két üreges rész. Ezeknek a nem látható éleit a metszeti vetületen nem jelöljük. Éppen azért készítettünk a második metszősíkkal egy újabb metszetet, hogy ezeket a részeket is megmutassuk. |
5. lapozós könyv. Két metszősíkkal metszett alkatrész
Az ábrázolandó alkatrész | 1/10
| Egyes esetekben szükség lehet arra, hogy a metszősík előtti részeket is ábrázoljuk. Ezek jelölése vékony kétpont-vonallal történik. (7-8. ábra.)
A tárgyat eredeti és elmetszett állapotában mutatja ez az ábra. A metszősík előtt egy horony látható, amit ha a metszeti vetületen meg tudunk mutatni, akkor nem kell több vetületet rajzolni a tárgyról. |
A tárgy térhatású képe eredeti és metszett állapotban
7. ábra
A metszősík előtti rész ábrázolása
8. ábra
| Egyes esetekben célszerű a tárgyhoz csatlakozó alkatrészek megrajzolása magyarázatként. A csatlakozó alkatrészt vékony kétpont-vonallal rajzoljuk, úgy, hogy ne takarja el a tárgy körvonalait.
A 2/1 kép a két alkatrészt összeszerelés előtti helyzetben ábrázolja. Az ábrázolandó alkarész az alsó, a csatlakozó a felső. A 2/2 kép bemutatja a csatlakoztatott alkatrészeket térhatású ábrán, illetve azok vetületi ábrán történő jelölését. Figyelje meg a 2/2 képen, hogy ha a csatlakozó alkatrészt is metszetben ábrázoltuk volna a vetületi képen, akkor eltakarta volna a középső furaton található letörés vonalait. |
6. lapozós könyv. Csatlakozó alkatrész ábrázolása
Az ábrázolandó alkatrészek | 1/2

|  | Önálló rajzolási feladatok
|  | Az alábbi lapozós könyvekben rajzolási feladatokat talál. A lapozós könyvek első ábrái a feladatot, a további ábrák a megoldást mutatják. Javasoljuk, hogy először próbálja meg megoldani a feladatot a füzetében, majd ezt követően tekintse meg a megoldást.
|  | 1. rajzolási feladat
|  | Ábrázolja az alkatrészt elölnézeti metszeti vetülettel és felülnézettel! (A furatok és a horony a tárgy szimmetriasíkjába esnek.)
A felülnézeti vetület elkészítésekor vegye figyelembe, hogy a tárgy felső és alsó részén látható furatok középpontja egybeesik. A metszősík egybeesik a tárgy szimmetriasíkjával, ezért a metszősík nyomvonalát nem kell jelölni. Az 5/3-5/5 ábrákon csak a fontosabb vetítőegyeneseket tüntettük fel. |  |
7. lapozós könyv. Önálló rajzolási feladat I.
A metszeti vetülettel ábrázolandó alkatrész | 1/5
|  | 2. rajzolási feladat
|  | Ábrázolja az alkatrészt elölnézeti metszeti vetülettel és felülnézettel! (A furatok a tárgy szimmetriasíkjába esnek.)
Az alkatrész két külső hengeres felületén letörést látunk. A letörések kontúrvonala a felülnézeti vetületen körként jelenik meg. Erre korábban, a "Henger ábrázolása vetületekkel" című lecke 6. lapozós könyvében már láthatott példát. |  |
8. lapozós könyv. Önálló rajzolási feladat II.
A metszeti vetülettel ábrázolandó alkatrész | 1/5
|  | Önellenőrző feladatok
|  | 1. Az alábbi nagyítós képen egy (a jobb láthatóság kedvéért elmetszett) alkatrész térhatású ábráját és metszeti vetületi képeket lát. Döntse el, hogy a térhatású ábrához melyik metszeti kép tartozik, majd jelölje be a megoldást a kép alatti teszten. Nagyítsa fel a képet, ha szükséges.
|  | Jelölje be, hogy a fenti nagyítós kép térhatású ábrájához hányas számú metszeti vetület tartozik!
| 1.
| 2.
| 3.
| 4.
|  | 2. Az alábbi nagyítós képen egy metszeti vetületet és térhatású ábrákat lát. Döntse el, hogy a metszeti képhez melyik térhatású ábra tartozik, majd jelölje be a megoldást a kép alatti teszten. Nagyítsa fel a képet, ha szükséges.
|  | Jelölje be, hogy a fenti nagyítós kép metszeti vetületéhez hányas számú térhatású ábra tartozik!
| 1.
| 2.
| 3.
| 4.
|  | 3. Az alábbi ábrán egy metszeti vetületet és térhatású ábrákat lát. Döntse el, hogy a metszeti képhez melyik térhatású ábra tartozik, majd jelölje be a megoldást a kép alatti teszten. Nagyítsa fel a képet, ha szükséges.
|  | Jelölje be, hogy a fenti nagyítós kép metszeti vetületéhez hányas számú térhatású ábra tartozik!
| 1.
| 2.
| 3.
| 4.
|  | 4. Az alábbi nagyítós képen egy metszeti vetületet és (a jobb láthatóság érdekében elmetszett) alkatrészek térhatású ábráit látja. Döntse el, hogy a metszeti képhez melyik térhatású ábra tartozik, majd jelölje be a megoldást a kép alatti teszten. Nagyítsa fel a képet, ha szükséges.
|  | Jelölje be, hogy a fenti nagyítós kép metszeti vetületéhez hányas számú térhatású ábra tartozik!
| 1.
| 2.
| 3.
| 4.
|  | Bővített nézetben az alábbi nézőképen ellenőrizheti a megoldást.
A tárgy jobb oldalán azt a felületet, amelyet a metszősík nem metsz, sötétebb kék színnel jelöltük. |  |
A 4. feladat megoldása.