KURZUS: Műszaki ábrázolás 1

MODUL: IV. modul: Áthatások. Vetítési rendszerek. Rajzi egyszerűsítések

11. lecke: Testek áthatása

|  | Követelmények: A lecke tananyagának elsajátítása akkor tekinthető sikeresnek, ha Ön képes lesz
| térhatású ábrák alapján több vetület közül a kiválasztani az áthatások vetületeit, áthatások vetületeihez hozzárendelni azok térhatású ábráit, jellegre helyesen megrajzolni különböző testek áthatását.
| Kulcsszavak: Áthatás, áthatás eredménye síklapú testek között, áthatás eredménye forgástestek között.
| Az egymással érintkező, egymásba hatoló mértani testek felületeinek metsződését áthatásnak nevezzük. A felületek metszésvonala az áthatási vonal. Az áthatást háromféle esetben vizsgáljuk: síklapú testek között, forgástestek között, valamint síklapú és forgástestek között.
| 1. Áthatás síklapú testek között
| A síklapú testek közötti áthatás eredményeként a felületek metszésvonala mindig egyenes szakaszokból álló, úgynevezett törtvonal lesz. Elsőként egy háromszög és egy négyszög alapú hasáb áthatását vizsgáljuk. (A háromszög alapú hasábot 90 fokkal elforgattuk.)
Az elölnézeti vetületen a szaggatott vonal a háromszög alapú hasáb felső élének takart helyzetben levő részét jelöli. |
1. lapozós könyv. Áthatás hasábok között
Az ábrázolandó hasábok | 1/4
| Második példánkban gúla és négyzet alapú hasáb áthatását mutatjuk be. A testek függőleges szimmetriatengelye egybeesik.
A 4/2 képen (az ábra könnyebb áttekinthetősége érdekében) csak a fontosabb vetítővonalakat tüntettük fel. |
2. lapozós könyv. Áthatás gúla és hasáb között I.
Az ábrázolandó áthatás | 1/4
| A harmadik példa szintén gúla és hasáb áthatását mutatja be, a testek szimmetriatengelye itt kitérő helyzetű.
Mivel a 4/2 képen a vetítőegyenesek nem tartalmaznának többletinformációt, elhagytuk őket. A vetületi képeken a takart éleket nem tüntettük fel. |
3. lapozós könyv. Áthatás gúla és hasáb között II.
Az ábrázolandó áthatás | 1/4
| Az alábbi nagyítós kép térhatású ábrája bemutatja a takart helyzetben levő éleket.
A hasábnak a gúla felületén belüli éleit az ábrán nem jelöltük. |
Takart helyzetű élek hasáb és gúla áthatásakor
| 2. Áthatás forgástestek között
| Ebben e részben elsősorban a hengerek közötti áthatást vizsgáljuk. A hengerek az első példában azonos átmérőjűek, tengelyeik merőlegesek egymásra.
Ahogy az a vetületi képeken látható, az áthatási vonal egyenes. |
4. lapozós könyv. Áthatás azonos átmérőjű hengerek között I.
Az ábrázolandó áthatás | 1/4
| A fent bemutatott áthatás egy speciális esetét mutatja a következő lapozós könyv.
Az áthatási vonal ebben az esetben is egyenes. |
5. lapozós könyv. Áthatás azonos átmérőjű hengerek között II.
Az ábrázolandó áthatás | 1/4
| A következőkben különböző átmérőjű hengerek áthatására mutatunk példát.
Az áthatási vonal itt görbe. |
6. lapozós könyv. Áthatás különböző átmérőjű hengerek között
Az ábrázolandó áthatás | 1/4
| Az alábbi videó a hengerek közötti áthatást szemlélteti.
videó | Áthatás hengerek között. 586 kByte
| 3. Áthatás síklapú és forgástestek között
| Ezek közül az áthatások közül a gépészeti gyakorlatban nagyon gyakran előforduló hatoldalú hasáb-kúp áthatást mutatjuk be. A hatlapfejű csavarok és csavaranyák ábrázolásakor találkozunk ezzel. Ezeknek az alkatrészeknek a csúcsait 120 fokos csúcsszögű, kúp alakú szerszámmal letörik, hogy az éles sarkokat megszüntessék.
Figyelje meg az 5/1 képen a hasáb világoskék színű fedőlapját: ez itt szabályos hatszög. A kúp alakú szerszám tulajdonképpen azokat a részeket távolítja el, amelyek az 5/2 képen kék színnel jelölve látszanak. A két test áthatásából csak a hasábot vizsgáljuk tovább, a kúpot eltávolítjuk. Ezt láthatja az 5/3-5/4 képeken. Figyelje meg az 5/5 képen a fedőlapot: az áthatás (illetve a csúcsok letörése) után. Ez kör alakú lesz. |
7. lapozós könyv. Áthatás hatoldalú hasáb és kúp között I.
A hatoldalú hasáb | 1/5
| Az alábbi képek az áthatás eredményének vetületeit mutatják be.
8. lapozós könyv. Áthatás hatoldalú hasáb és kúp között II.
Az ábrázolandó test | 1/4
| Az alábbi nagyítós képen részletesebben is megnézheti a térhatású ábra és a vetületek közötti összefüggést.
Figyelje meg a felülnézeti képen a letörés miatt keletkező kört! |
Hatoldalú hasáb és kúp áthatása

|  | Önellenőrző feladatok
| 1. Nagyítsa fel a képet, és döntse el, hogy az elölnézeti vetülethez melyik térhatású ábra tartozik! Ezután jelölje be a megoldást a kép alatti teszten!
| Jelölje meg, hogy a fenti nagyítós kép elölnézeti vetületéhez hányas számú térhatású ábra tartozik!
| 1.
| 2.
| 3.
| 2. Nagyítsa fel a képet, és döntse el, hogy az elölnézeti vetülethez melyik térhatású ábra tartozik! Ezután jelölje be a megoldást a kép alatti teszten!
| Jelölje meg, hogy a fenti nagyítós kép elölnézeti vetületéhez hányas számú térhatású ábra tartozik!
| 1.
| 2.
| 3.
| 4.
| A 39-42. munkalap feladatainak megoldása további gyakorlási lehetőség Önnek.
| Javasoljuk, hogy ezekből a feladatokból minél többet próbáljon elkészíteni!
| Ha nehézsége támad a megoldással, jelezze tutorának.