KURZUS: Műszaki ábrázolás 1

MODUL: V. modul: Metszeti ábrázolás

16. lecke: Egyszerű metszetek

|  | Követelmények: A lecke tananyagának elsajátítása akkor tekinthető sikeresnek, ha Ön képes lesz
| térhatású ábra alapján több vetület közül a kiválasztani a hozzá tartozó metszeti vetületet, metszeti vetületekhez hozzárendelni azok térhatású ábráját, adott tárgy nézeti vetületét metszetté alakítani, testek térhatású ábrájáról adott metszetet készíteni.
| Kulcsszavak: Egyszerű metszet, teljes metszet, félmetszet, félnézet-félmetszet, kitöréses metszet.
| A különböző kialakítású alkatrészek metszeti ábrázolására több lehetőségünk is van, a metszeteknek több fajtája közül választhatunk. Mindig nekünk kell megállapítanunk, hogy az adott tárgy esetén melyik a legkedvezőbb megoldás. Az ábrázolási mód megválasztásakor - hasonlóan a nézeti vetületekhez- a metszetek esetén is két szempontot kell figyelembe venni:
| az alkatrész alakjának bemutatása egyértelmű legyen, ezt a lehető legkevesebb rajzmunkával tudjuk megvalósítani.
| Az egyetlen metszősíkkal képzett metszetet nevezzük egyszerű metszetnek. A gyakorlatban az egyszerű metszet különféle megoldásait alkalmazzuk.
| 1. Teljes metszet
| Teljes metszet esetén a metszősík nyomvonala egyenes, a sík az alkatrészt teljes egészében átmetszi. Erre láthatott példákat az előző leckében.
Figyelje meg az ábrán a teljes metszet jellemzőit: - a metszősík nyomvonala egyenes, - a sík a tárgyat teljes egészében átmetszi. |
Teljes metszetben ábrázolt test térhatású ábrája
1. ábra
Teljes metszetben ábrázolt alkatrész metszeti és felülnézeti vetülete
2. ábra
| A teljes metszet készülhet olyan metszősíkkal is, amely egyik képsíkkal sem párhuzamos. Erre mutat példát a 3. és 4. ábra.
A ferde síkkal metszendő alkatrész
3. ábra
A ferde síkkal elmetszett alkatrész
4. ábra
| A ferde síkkal képzett metszetek esetén a metszeti vetület elhelyezésére több lehetőségünk van. Elhelyezhetjük a metszetet a vetítés irányában, vagy elcsúsztathatjuk és el is forgathatjuk. Az elforgatás tényét jelölni kell. Ezt mutatja be az 1. lapozós könyv.
| A metszeti vetületet elcsúsztathatjuk és el is forgathatjuk. Az elforgatás tényét jelölni kell. (6. ábra)
A metszeti vetület elforgatásának tényét a metszet felett elhelyezett, nyíllal ellátott kör jelzi. (2/2 kép) |
1. lapozós könyv. Ferde síkkal metszett tárgy
A vetítés irányában elhelyezett metszeti vetület | 1/2
| 2. Félmetszet
| Szimmetrikus tárgyak esetén megtehetjük, hogy a metszeti képnek csak a felét rajzoljuk meg. A félmetszet alkalmazására a szimmetriatengely végein elhelyezett vonalpárral hívjuk fel a figyelmet. A 2. lapozós könyv a félmetszettel ábrázolandó alkatrész két térhatású ábráját mutatja be.
A tárgyat a hossztengelyével párhuzamosan értelmetlen lenne metszeni, mert a metszet az elölnézethez képest nem tartalmazna új információt. |
2. lapozós könyv. Félmetszettel ábrázolandó alkaltrész
Az ábrázolandó tárgy | 1/2
Figyelje meg a félmetszeti kép szimmetriatengelyére rajzolt párhuzamos vonalpárt: ezek jelzik, hogy a metszeti vetületnek csak a felét rajzoltuk meg. |
Félmetszettel ábrázolt tárgy
5. ábra
| 3. Félnézet-félmetszet
| A félnézet-félmetszet olyan tárgyak esetén alkalmazható, amelyeknek nézeti és metszeti képe egyaránt szimmetrikus.
A tárgyat itt negyedrészét eltávolítva ábrázoltuk, hogy a belső részletek jobban megfigyelhetők legyenek. A félnézet-félmetszet vetítési iránya most a kép bal alsó sarka felől értendő. |
Félnézet-félmetszettel ábrázolható tárgy
6. ábra
A félnézet-félmetszeti vetület
7. ábra
| A félnézet-félmetszet alkalmazásakor az alábbi szabályokat kell betartani:
| a félnézeti részen a nem látható élek szaggatott vonalas ábrázolása szükségtelen, a szimmetriatengelyre nem eshet látható él.
| Amennyiben félnézet-félmetszet határára mégis kisebb látható él esik, akkor úgynevezett túltörést kell alkalmazni. (Ezt mutatja be a 8. és a 9. ábra.)
A tárgy belső, négyszög alakú részének egyik függőleges éle éppen a szimmetriatengelyre, a félnézet-félmetszet határára esik. |
Túltöréssel ábrázolandó tárgy
8. ábra
A túltörést vékony, szabadkézi vonal határolja. |
Túltöréssel ábrázolt tárgy
9. ábra
| 4. Kitöréses metszet
| A kitöréses metszetet tömör tárgyakban levő kisebb furatok, hornyok stb. bemutatására alkalmazzuk, külön metszet rajzolása nélkül. A tárgyat csak a bemutatni kívánt részlet közvetlen környezetében metszi el a képzeletbeli metszősík.
Figyelje meg a 2/2 képen, hogy a metszősík csak a tárgynak azt a részét metszi, ahol a metszettel megmutatandó furat található. A többi részt nem érdemes metszeni, mert ott nincs megmutatandó belső részlet. |
3. lapozós könyv. Kitöréses metszettel ábrázolandó tárgy
Az ábrázolandó tárgy | 1/2
A fenti lapozós könyvet állítsa be úgy, hogy a 2/2 kép legyen látható, és hasonlítsa össze ezzel a rajzzal! A metszés határát vékony egyenes vonallal, vagy - ahogy ezen a képen látható - szabadkézi vonallal határoljuk. A határvonal nem eshet egybe látható él vonalával. |
Kitöréses metszet
10. ábra

|  | Önálló rajzolási feladat
| Az alábbi lapozós könyvekben rajzolásai feladatokat talál. A lapozós könyvek első lapja a feladatot, a többi a megoldást tartalmazza. Javasoljuk, hogy először oldja meg a feladatokat a füzetében, majd ezek után ellenőrizze a megoldást!
| 1. Ábrázolja az alábbi lapozós könyvben látható alkatrészt félnézet-félmetszetben!
A tárgy alakja a félnézet-félmetszeti vetület alapján egyértelműen meghatározható, felülnézetre, vagy más vetületre nincs szükség. |
1. rajzolási feladat
A félnézet-félmetszetben ábrázolandó tárgy | 1/2
| 2. Az alábbi lapozós könyv első lapján egy térhatású ábrát és egy nézeti képet lát. Alakítsa át a nézeti képet kitöréses metszetté!
A 2/2 képen a tárgyat - a jobb áttekinthetőség érdekében- teljesen elmetszett állapotban mutatjuk be. Az alkatrész jobboldali részén két, egymásra merőleges, azonos átmérőjű furat áthatása látható. A "Testek áthatása" című leckében már volt szó arról, hogy az azonos átmérőjű, merőleges tengelyű hengerek áthatási vonala egyenes. Ezt megfigyelheti a metszett alkatrész ábráján is. Figyelje meg a 2/2 ábrán, hogy ahol a tárgyat kitöréssel ábrázoltuk, ott a tengely végén levő letörés vonala megszakad (metszetben a külső él nem látható!). |
2. rajzolási feladat
A tárgy térhatású képe és nézeti ábrája | 1/2
| Ehhez az anyagrészhez gyakorló feladatokat talál a Műszaki ábrázolás jegyzetben is: 1-8. feladatlapok a jegyzet végén.
| A 47. és 48. munkalap feladatainak megoldása további gyakorlási lehetőség Önnek.
| Javasoljuk, hogy ezekből a feladatokból minél többet próbáljon elkészíteni!
| Ha nehézsége támad a megoldással, jelezze tutorának.
| Önellenőrző feladatok
| 1. Az alábbi nagyítós képen egy metszeti vetületi képet és térhatású ábrákat lát. Döntse el, hogy a metszeti vetülethez melyik térhatású ábra tartozik, majd jelölje be a megoldást a kép alatti teszten. Nagyítsa fel a képet, ha szükséges.
| Jelölje be, hogy a fenti kép metszeti vetületéhez hányas számú térhatású ábra tartozik!
| 1.
| 2.
| 3.
| 4.
| 2. Az alábbi nagyítós képen egy (a jobb láthatóság kedvéért elmetszett) alkatrész térhatású ábráját és metszeti vetületi képeket lát. Döntse el, hogy a térhatású ábrához melyik metszeti kép tartozik, majd jelölje be a megoldást a kép alatti teszten. Nagyítsa fel a képet, ha szükséges.
| Jelölje be, hogy a fenti kép térhatású ábrájához hányas számú metszeti vetület tartozik!
| 1.
| 2.
| 3.
| 4.
| 3. Az alábbi nagyítós képen egy alkatrész térhatású ábráját és metszeti vetületi képeket lát. Döntse el, hogy a térhatású ábrához melyik metszeti kép tartozik, majd jelölje be a megoldást a kép alatti teszten. Nagyítsa fel a képet, ha szükséges.
| Jelölje be, hogy a fenti kép térhatású ábrájához hányas számú metszeti vetület tartozik!
| 1.
| 2.
| 3.
| 4.
| 4. Az alábbi nagyítós képen egy metszeti vetületi képet és a jobb láthatóság kedvéért elmetszett alkatrészek térhatású ábráit látja. Döntse el, hogy a metszeti vetülethez melyik térhatású ábra tartozik, majd jelölje be a megoldást a kép alatti teszten.
| Jelölje be, hogy a fenti kép metszeti vetületéhez hányas számú térhatású ábra tartozik!
| 1.
| 2.
| 3.
| 4.
| 5. Az alábbi nagyítós képen egy (a jobb láthatóság kedvéért elmetszett) alkatrész térhatású ábráját és metszeti vetületi képeket lát. Döntse el, hogy a térhatású ábrához melyik metszeti kép tartozik, majd jelölje be a megoldást a kép alatti teszten.
| Jelölje be, hogy a fenti kép térhatású ábrájához hányas számú metszeti vetület tartozik!
| 1.
| 2.
| 3.